Nitiobroger
D Nitiobroger oder Nitiobriger (lat. Nitiobroges; ) sind en keltische Stamm im südwestliche Gallie gsii und hend am Fluss Garumna (hüt: Garonne) gsidlet. Ire Vorort isch Aginnum (hüt Agen) gsii.

Im Piet vo de Nitiobroger hend d Tiguriner, e Tailstamm vo de Helvetier, underem Divico s Römische Heer vernichtet und underjocht. D Nitiobroger selber sind nochem Julius Cäsar Fründ vo de Römer (amici populi Romani ) gsii. Trotzdem hend si ane 53 v. Chr. underem König Teutomatus e Heer vo 6000 Maa zämegstellt um em Vercingetorix bim Gallieruufstand z helfe. De Chaiser Augustus het d Nitiobriger a de Provinz Aquitania zuegornnet.

S Land vo de Nitiobriger isch seer fruchtbar gsii und i isch de Römerzitt starch bewertschaftet wore, wie unzäligi Guetshöf zaiget. Zudem isch s Piet guet glege mit Stroosse zu wichtige gallische Städt, wa de Handel gförderet het.

Quelle 
 Cäsar: Gallische Chrieg 7,7,2; 31,5; 46,5; 75,3
 Strabo 4,2,2

Literatur 

Keltische Stamm